असेमान एयरलाइन्स विमान क्रैश
ईरान असेमान एयरलाइन्स उड़ान 3704: ईरान की असेमान एयरलाइंस का एक एटीआर-72 विमान 18 फरवरी 2018 को खराब मौसम के बीच पर्वतीय इलाके में दुर्घटनाग्रस्त हो गया। विमान में सवार चालक दल के छह सदस्यों सहित सभी 65 लोगों की मौत हो गई थी। एटीआर-72 विमान राजधानी तेहरान से यासुज जा रहा था। विमान ने तेहरान के मेहराबाद इंटरनेशनल एयरपोर्ट से उड़ान भरी और थोड़ी देर बाद उसका एयर ट्रैफिक कंट्रोल से संपर्क टूट गया। जिसके बाद यासुज शहर से 23 किमी की दूरी पर उतरने से पूर्व विमान जगरोस पर्वत माला के देना पहाड़ से टकरा कर दुर्घटनाग्रस्त हो गया।.